NaiveNeuron/SloPal huggingface dataset:
Přidal, Alojz, poslanec NR SR (2014-12-10):
Pozrite sa, ja tu v žiadnom prípade nechcem obhajovať nejaké neefektívne centralizované zásobovanie teplom, ale chcem sa pozerať aj na tých ľudí. Jednoducho keby to odpájanie bolo živel, niektorí tam zostanú. A, pán kolega, no hovoríte, že poslanci strany SMER sa nevyjadrili k tomuto . Ja verím, že nás počúvali, aj keď teda tu ich v sále veľa nie je. (Ruch v sále.) Ale pán Galis nás počúval. A ja myslím, že to uvidíme, kto ich presvedčil, pri hlasovaní. Ďakujem.
Grendel, Gábor, podpredseda NR SR (2022-09-21):
Takže vyhlasujem rozpravu za skončenú. Želáte si ešte záverečné slovo, pán navrhovateľ? Nie. Pán spravodajca? Nie. Prerušujem rokovanie o tomto bode programu. Teraz pristúpime k prvému čítaniu o návrhu poslancov Miloša Svrčeka a Ľudovíta Gogu na vydanie zákona, ktorým sa mení a dopĺňa zákon č. 251/2012 o energetike a o zmene a doplnení niektorých zákonov v znení neskorších predpisov. Návrh zákona má parlamentnú tlač 1133. Návrh na jeho pridelenie na prerokovanie výborom je v rozhodnutí č. 1181. Dávam slovo poslancovi Milošovi Svrčekovi, aby návrh zákona uviedol. (Rokovanie o návrhu poslancov Národnej rady Slovenskej republiky Miloša Svrčeka a Ľudovíta Gogu na vydanie zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov , 1133.)
Laššáková, Jana, podpredsedníčka NR SR (2014-04-02):
Na vystúpenie pána poslanca nie sú faktické poznámky. Vyhlasujem všeobecnú rozpravu za skončenú. Pán spravodajca mali by ste sedieť počas celého prerokovania návrhu zákona na mieste spravodajcu. Tak to kážu pravidlá. Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Pán poslanec Kadúc, nech sa páči.
Zajac, Pavol, poslanec NR SR (2014-12-09):
Vážený pán predseda, v rozprave vystúpili traja páni poslanci, nepodali procedurálny návrh, preto prosím v súlade s § 73 ods. 3 písm. c) zákona o rokovacom poriadku, dajte hlasovať o prerokovaní predloženého návrhu zákona v druhom čítaní.
Farkašovský, Karol, poslanec NR SR (2018-12-06):
Ďakujem pekne za slovo. Pani kolegyňa, už sme si zvykli, že rétorika SaS je založená na dvoch základných pilieroch a dvoch princípoch: strašiť, spochybňovať a spochybňovať, strašiť. Ja chápem túto rétoriku, lebo iné možnosti asi nemáte, ale rovnako chápem aj potrebu konštruktívnej diskusie a konštruktívneho komunikovania a uvádzania faktov v súvislostiach, nie vytrhávať fakty z kontextu. Povedali ste, že tento návrh spôsobí negatívny dopad, po slovensky správne je negatívny vplyv, na zdravotný stav obyvateľstva. Pýtam sa ako? Každý občan má aj teraz právo a možnosť výberu, aké potraviny kupuje. Či kupuje drahšie, značkové, alebo kupuje lacnejšie, ale z toho, čo vy hovoríte, a vychádzajúc z vašej rétoriky, by som teraz mohol povedať, že lacné potraviny sú zdrojom nejakých nemocí alebo chorôb na Slovensku. Čo zase nie je pravda. Čiže majú možnosť ľudia vyberať si potraviny podľa svojich finančných možností, samozrejme, aj podľa svojej chute, na to nezabúdajme. A na to sú kontrolné orgány, aby sledovali kvalitu potravín. To, že tento návrh sleduje podporu slovenských výrobkov a slovenských výrobcov, je predsa každému jasné. Podľa vás koalícia za ten čas, čo je pri moci, robila asi len hlúposti a nič užitočné. Ale myslím si, že súdny človek, keď sa nad tým zamyslí, si urobí svoj názor. A na Slovensku by už sme mali prestať s tým, kupovať svoje názory z médií a z populistických vyjadrení politikov a ľudia by si mali dokázať urobiť svoje vlastné názory na základe vlastného poznania. Ďakujem pekne.
Dostál, Ondrej, poslanec NR SR (2023-12-13):
... s pánom poslancom Podmanickým a nepočúvali, čo ste hovorili. Ja som reagoval na pána podpredsedu Šimečku, že sa tu rozvracia právny štát a chaoticky sa rokuje a ilustroval som to na tomto príkla... (Prerušenie vystúpenia časomerom. Potlesk.)
Figeľ, Ján, podpredseda NR SR (2013-09-12):
Nech sa páči, s reakciou Jozef Mihál.
Klus, Martin, podpredseda NR SR (2019-11-27):
Ďakujem, pán poslanec. Nevidím žiadnu faktickú poznámku na vaše vystúpenie. Ďalšia v rozprave je prihlásená pani poslankyňa Zemanová. Nech sa páči.
Blanár, Juraj, podpredseda NR SR (2021-05-05):
Pán poslanec Blaha, môžete reagovať na faktické poznámky.
Laššáková, Jana, podpredsedníčka NR SR (2014-11-08):
Pán poslanec Kollár.
Hort, Milan, podpredseda NR SR (2011-06-28):
Ďalej pán poslanec Ondrej Dostál, nech sa páči.
Ďuriš Nicholsonová, Lucia, podpredsedníčka NR SR (2018-02-14):
S faktickou poznámkou, pán poslanec Jurzyca, nech sa páči.
M. Číž, podpredseda NR SR: (2007-12-11):
Ešte teda uzatváram možnosť prihlásiť sa s faktickou poznámkou k vystúpeniu pána Lebockého. A on sám požiadal o slovo, aby mohol reagovať na faktickú poznámku. Má slovo.
Krajniak, Milan, poslanec NR SR (2018-02-09):
Vážený pán podpredseda, vážené dámy a páni, keďže som nemohol zareagovať na pána poslanca Pašku, ktorý vystúpil vo faktickej poznámke, svojou faktickou poznámkou, využívam teda takúto možnosť. Mňa mimoriadne zaujalo to, čo ste vo svojej poslednej faktickej poznámke, pán poslanec Paška, hovorili. Pretože vy ste hovorili podrobnosti o technickej špecifikácii toho vozidla, ktoré, ako ste povedali, nezadávali tieto technické podrobnosti nejakí ľudia zo SNS, ale odborníci z armády, z ministerstva obrany, vojaci. Tak to je zaujímavé. Mňa by to zaujímalo, že odkiaľ tie podrobnosti o tom zadaní viete. Lebo pán minister Gajdoš nám ich na výbore pre obranu a bezpečnosť ukázal, ale prečítať nám ich nedal. Ukázal nám ich tak, že nimi zamával a povedal, že je to, bohužiaľ, utajené, prečítať nám to nemôže. Pán premiér Fico po rokovaní vlády, kde ten utajený materiál bol schválený, ho poslal na vedomie pánovi predsedovi výboru pre obranu a bezpečnosť Hrnkovi, ale pán predseda Hrnko nám ich tiež neukázal. Teraz vidím, že vy ste ich asi čítali. Aby ste rozumeli, mne nevadí, že ste ich čítali, a viem si predstaviť aj legálny spôsob ako ste ich mohli čítať. Skôr sa čudujem tomu, že keď tu poslanci za SNS argumentovali, že prečo sa o tom nebavíme na výbore, prečo tým zaťažujeme celé plénum, no tak vidím, že niektorí členovia tohto pléna majú tých informácií trochu viac, ako sme ich dostali my, ktorí by sme ich mali dostať, čiže na výbore pre obranu a bezpečnosť. To je všetko. Iba krátka poznámka.
Bugár, Béla, podpredseda NR SR (2011-05-18):
Ďakujem pekne. Dávam slovo spoločnému spravodajcovi z výboru pre hospodárstvo, výstavbu a dopravu pánovi poslancovi Přidalovi, aby informoval Národnú radu o výsledku prerokovania tohto návrhu zákona vo výbore. Nech sa páči.
Paška, Pavol, predseda NR SR (2013-03-27):
(Hlasovanie.) 133 prítomných, 125 bolo za, 6 sa zdržali, 2 nehlasovali. Návrh sme pridelili výborom a určili lehoty na prerokovanie. Pani poslankyňa Gibalová uvedie hlasovanie v prvom čítaní o návrhu poslancov Daniela Lipšica a Jany Žitňanskej na vydanie zákona o ochrane osôb pri odhaľovaní trestnej činnosti, je to tlač 417. (Hlasovanie o návrhu poslancov Národnej rady Slovenskej republiky Daniela Lipšica a Jany Žitňanskej na vydanie zákona o ochrane osôb pri odhaľovaní trestnej činnosti súvisiacej s trestnými činmi korupcie a inými vybranými trestnými činmi a o zmene a doplnení niektorých zákonov , tlač 417.)
Laššáková, Jana, podpredsedníčka NR SR (2015-11-12):
Prezentujme sa a hlasujeme. (Hlasovanie.) Prítomných 126 poslancov, za návrh bolo 125 poslancov, zdržal sa 1. Konštatujem, že sme schválili vládny návrh zákona o európskom ochrannom príkaze v trestných veciach. Pokračujeme hlasovaním v druhom čítaní o vládnom návrhu zákona, ktorým sa mení a dopĺňa zákon č. 420/2004 Z. z. o mediácii, tlač 1693, bod 61 schváleného programu. Spoločnou spravodajkyňou je členka ústavnoprávneho výboru poslankyňa Viera Kučerová. Nech sa páči, pani spravodajkyňa, uvádzajte hlasovanie. (Hlasovanie o vládnom návrhu zákona, ktorým sa mení a dopĺňa zákon č. 420/2004 Z. z. o mediácii a o doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1693.)
J. Berényi, poslanec: (2008-05-21):
Pán podpredseda, ja som asi rok dozadu dostal pozvánku od tých študentov, aby som im prednášal v anglickom jazyku a pokojne som sa mohol dohovoriť v anglickom jazyku, pýtali sa ma otázky dobrou angličtinou. Neviem si predstaviť, že keď ovládajú angličtinu, skutočne že by neovládali slovenčinu. Debata sa začala  tým, že sestry v Nových Zámkoch neovládajú slovenčinu, potom študenti na Univerzite Jánosa Selyeho, pán Rydlo už teraz hovorí o tom, že Maďari vo všeobecnosti neovládajú slovenčinu. Prosím vás, toto už je pomaly urážka maďarskej komunity na Slovensku, že neovládajú slovenčinu. Čo to je za výraz, že neovládajú, veď to nie je pravda. Možno, že určité regionálne rozdiely sú, samozrejme, že ťažkosti môžu byť v takých regiónoch, kde žije viac Maďarov, ale sú regióny, kde bez problémov už aj malé deti rozprávajú po slovensky a v ostatných regiónoch sa naučia v školách, som o tom presvedčený. Zase, pán podpredseda, ste hovorili o tom, že čo sa deje, aký je systém vo Fínsku. Tak, prosím vás, zase neporovnávajme neporovnávateľné. Vo Fínsku platí absolútna dvojjazyčnosť v tých regiónoch, kde žije švédska menšina. Však Švédi sa učia po fínsky a u nás, samozrejme, sa to nedeje, takže neporovnávajme neporovnávateľné veci. Menšinová politika v iných krajinách je iná ako na Slovensku, a to sa nedá porovnať takto priamo trošku manipulatívne. Takže rád by som vás poprosil, aby sme o tejto téme hovorili odborne, bez emócií a nenálepkujte celú komunitu z toho, že neovláda slovenský jazyk. Ďakujem.
Zmajkovičová, Renáta, podpredsedníčka NR SR (2012-08-06):
Pán poslanec Blaha.
Laššáková, Jana, podpredsedníčka NR SR (2014-02-12):
S reakciou pán poslanec Huba, nech sa páči.
Paška, Pavol, predseda NR SR (2014-09-24):
(Hlasovanie.) 139 prítomných, 58 za, 47 proti, 34 sa zdržalo. Návrh sme neschválili.
Klus, Martin, doterajší podpredseda NR SR (2020-03-20):
Poprosím ešte 10 sekúnd pre pána poslanca a ostatných poprosím o kľud v sále.
Pellegrini, Peter, predseda NR SR (2015-12-11):
Dajte, prosím, pánovi Lipšicovi nový čas. Nech sa páči.
P. Paška, predseda NR SR: (2010-03-03):
(Hlasovanie.) 134 prítomných, 83 za, 49 sa zdržalo, 2 nehlasovali. Schválili sme návrh novely zákona č. 355/2007 Z. z. o ochrane, podpore a rozvoji verejného zdravia. Ešte jedno hlasovanie je, pán poslanec Martinák uvedie v druhom čítaní hlasovanie o vládnom návrhu zákona o lesnom reprodukčnom materiáli . Je to tlač 1370.
Grendel, Gábor, podpredseda NR SR (2020-03-25):
Pani poslankyňa Kozelová, vy ste sa, žiaľ, prihlásili po tom, ako som uzavrel možnosť prihlásiť sa s faktickými poznámkami. Pán poslanec Tomáš s faktickou na faktické.
Vašečka, Richard, poslanec NR SR (2017-12-05):
Presne tak, buďte ticho. Ticho. Ticho. Ďakujem. Že takýmto spôsobom postupujete, je vaša vec, ale nie je to, nie je to na nejakú úroveň Národnej rady. Takže ja ti ďakujem, Igor, že si zase ukázal, ako sú na to nastavení a že potrebujú prekryť iba veci a znova a znova útočia do teba namiesto, aby riešili Roberta Kaliňáka. Ďakujem.
Kollár, Boris, predseda NR SR (2021-10-19):
S ďalšou faktickou poznámkou vystúpi pán poslanec Beluský. Nech sa páči, máte slovo.
Kuffa, Štefan, poslanec NR SR (2015-11-10):
Ďakujem za slovo. Pán kolega, ja len budem reagovať na ten tvoj pozmeňovák, ktorý predkladáš. Ja ho podporím tuná pri zajtrajšom hlasovaní. Lebo tak ako si to správne podotkol, je to spravodlivé. Ak konatelia, štatutári a prokuristi, členovia dozorných rád, ak formálne síce sú registrovaní v zmysle Obchodného zákonníka, ale nevykonávajú túto činnosť a nemajú príjem z tejto činnosti a nemajú iný pracovnoprávny vzťah, myslím si, že tu naozaj nie je dôvod preto, aby bola im poskytnutá táto pomoc vo forme podpory. A naopak, keď by tento príjem mali, tak v podstate do tej evidencie, aby sa nedostali. Pokiaľ ma nejak pamäť neklame, ja si myslím, že v zákone o zamestnanosti, keď to bol ešte zákon č. 1, kedysi dávno, dávno, tak táto vec v podstate bola, tak sa aj k nej pristupovalo. Ak bol príjem z takejto činnosti, vtedy nevznikol nárok na podporu. V prípade, že tento príjem bol, tak jednoducho tú podporu nedostal. Myslím si, že táto vec by bola spravodlivá. Aj keď zase z hľadiska možno politického, alebo respektíve pohľadu na mieru nezamestnanosti, samozrejme, poviem to takto, prepáčte mi to, ale každá vláda hľadí na to, aby bola čo najnižšie možná miera nezamestnanosti. Vtedy sa prijímajú aj také administratívne opatrenia. A toto je jedno z tých, čo pomáha znižovať mieru nezamestnanosti. Ale myslím si, že ak je otec rodiny, matka rodiny a je len formálne takto evidovaná a táto rodina má fungovať bez príjmu, teda z tej priamej činnosti nemá príjem a nedostane ani podporu, je veľmi ťažko sa pretĺkať takejto rodine. A vnímam to ako za nespravodlivú vec. Pozmeňovák jednoducho... (Prerušenie vystúpenia časomerom.)
Markovič, Peter, poslanec NR SR (2011-07-07):
Pán predseda, prosím... (Prerušenie vystúpenia predsedajúcim.)
Z. Kramplová, poslankyňa: (2009-12-09):
Hovorili ste o štátnych záujmoch. Áno, tak ako nám doteraz chýbala nejaká definícia vlastenectva a ochrana štátnych symbolov a úcta k štátnym symbolom, chýba nám definícia štátnych záujmov. Viackrát sa o tom hovorilo. Zatiaľ sa nenašla politická vôľa na to, aby sme si sadli a aby sme spísali určité základné body a princípy štátnych záujmov Slovenska, ktoré by mala rešpektovať každá vláda, každý parlament, každá samospráva a každý občan Slovenskej republiky. A nemali by sa štátne záujmy meniť podľa typu vlád alebo podľa farby vlád. Toto by bolo už to, čo si želáme. Želám si to aj ja a predpokladám, že si to želáte aj vy a že si to želajú asi všetci, ktorí tu sedia. A ešte jedna krátka poznámka. Táto dohoda by mala byť vtedy, keď nájdeme spoločnú reč. Ale tak ako ani predchádzajúcich osem rokov tu... (Vystúpenie prerušené časomerom.)
Beblavý, Miroslav, poslanec NR SR (2012-05-04):
Ďakujem pekne. Chcem poďakovať kolegom za to, že napriek tomu, že sme tu v konfrontačnej situácii a asi sa nemôžeme navzájom hladkať, myslím, že aj väčšina tých reakcií si zachovala určitú mieru korektnosti. A sú aj na zamyslenie. Dovoľte mi, keďže ich bolo veľa, reagovať stručne len v troch bodoch. Prvý bod. No ja chápem, že štandardnou politickou technikou je pripomínať minulosť, ale keď to vedie k absurdnému, tak by som sa toho navrhoval zdržať. Pani poslankyňa Nachtmannová, ak najväčší úspech vašej vlády v oblasti zvyšovania platov bolo to, že sa zvyšujú k 1. januáru namiesto 1. júla, no tak myslím, že ste diagnózu sama urobili, lebo obávam, že keď chodím po Slovensku, žiadny učiteľ mi nehovorí, že síce mám len 620 alebo 480 eur čistého, ale mám to k 1. januáru vždy zvýšené. To je pre mňa základné zvýšenie kvality života. To sa obávam, že ste netrafili. Takisto Bibiána Obrimčáková. No ja nepovažujem za veľmi užitočné tieto veci vyťahovať, ale ak sa na niečo určite raz sťažujú z hľadiska obsahového, tak je to zbabraná Mikolajova reforma. A jednak to bolo za vlády strany SMER a jednak ty si tam aj bola štátnou tajomníčkou. Takže zase v tom naozaj teraz riešiť tu ministra Radičovej vlády za to, či vydal alebo nevydal nejaký ideálny organizačný pokyn a či majú byť prázdniny vtedy alebo vtedy, to tiež sa mi nezdá úplne vhodné, ani politicky. Pri poslancoch obyčajných ľuďoch, bolo ich tu viacero, chcem veľmi oceniť to, že sa snažíte si osvojiť tú tému rómskeho vzdelávania. Bodaj by na Slovensku bolo viac politických strán, ktoré tak aktívne pristupujú k tejto téme a snažia sa si ju v dobrom slova zmysle privlastniť. Ja vám v tom držím palce, budem vám v tom aj pomáhať, ak môžem. A som veľmi rád. A sa teším, že to nerobí len Róm, ale že to robí aj predseda strany, že to robia všetci. Veľmi, veľmi, musím povedať, to na mňa urobilo dojem. A posledný bod. Problém nie je v tom, že vláda musí mať vždy trochu voľnosti, problém je v tom, že ten šek, ktorý v školstve vypisujeme, je naozaj prázdny, je to bianko šek. Ďakujem.
Pellegrini, Peter, predseda NR SR (2015-06-30):
Prezentujme sa a hlasujme o bodoch 1 až 4, 6 až 15 a 17 až 21 spoločnej správy spoločne s odporúčaním gestorského výboru schváliť. (Hlasovanie.) Prítomných 139 poslancov, za hlasovalo 86, zdržalo sa 51, nehlasovali 2 poslanci. Tieto body sme schválili.
S. Janiš, poslanec: (2007-10-30):
Je to falošné voči mladým rodinám a poviem vám v čom. Keď si mladá rodina berie takto bonifikovaný hypotekárny úver, tak ho poskytujúca banka zaradí ako najrizikovejšieho klienta do najhorších podmienok, čo sa týka úverového zaťaženia počas celej doby splácania hypotekárneho úveru. Po piatich rokoch skončí bonifikácia štátu a tu vidíme, že už v roku 2009 nebude ani taká, ako bola v roku 2004 a tieto mladé rodiny celý svoj ďalší úver budú v tej najrizikovejšej preto, lebo vy ste im v prvých rokoch akože kvázi pomohli. Je to klamstvo. Je to niečo, že nepoviete ľuďom pravdu, takto ich zavádzate a prezentujete, že pomáhate mladým rodinám. Vy ich okrádate, vy nepomáhate.
Danko, Andrej, podpredseda NR SR (2024-06-11):
Prosím určeného spoločného spravodajcu z výboru pre hospodárske záležitosti poslanca Mega, aby informoval Národnú radu o výsledku rokovania výborov o tomto návrhu.
A. Belousovová, podpredsedníčka NR SR: (2007-05-16):
vládnom návrhu zákona o uznávaní odborných kvalifikácií . Vládny návrh zákona ste dostali pred prvým čítaním ako tlač 217 a spoločnú správu výborov máte ako tlač 217a. Prosím podpredsedu vlády a ministra školstva Slovenskej republiky pána Jána Mikolaja, aby vládny návrh zákona odôvodnil. Nech sa páči, pán minister, máte slovo.
Tabák, Romana, poslankyňa NR SR (2021-03-30):
Ďakujem za slovo, pán predsedajúci. Ctení kolegovia, tiká nám časovaná bomba. Áno, takto môžme nazvať problém klimatickej krízy. V piatok 19. marca sme symbolicky v deň Globálneho klimatického štrajku začali rokovať o prijatí uznesenia, ktoré už nie je len prázdnym sľubom, že niečo v tejto oblasti urobíme. Klimatické problémy sú veľmi reálne. Nemusíme chodiť do zahraničia, aby sme cítili vplyv týchto zmien. Minulý rok bol podľa Slovenského hydrometeorologický ústavu najteplejším rokom za posledné storočie. Tieto prejavy poznačili napríklad Demänovskú ľadovú jaskyňu, ktorá už neobnovuje bohatú ľadovú výzdobu. K prejavom klimatických zmien patrí aj veterná smršť v Tatrách z roku 2004, alebo takmer každoročné povodne. Zmeny na klíme sa budú v budúcnosti na Slovensku prejavovať zvýšenou teplotou vzduchu, poveternostnými katastrofami, prívalovými dažďami a povodňami, ktoré sa budú striedať s dlhotrvajúcimi periódami sucha. Znížia sa taktiež zásoby vodných zdrojov, čo bude mať negatívny vplyv aj na poľnohospodársku produkciu. Globálne otepľovanie ohrozuje existenciu zimných športov, ich budúcnosť, ktorú poznáme v dnešnej podobe, ostáva nejasná. Dámy a páni, viete si predstaviť, že zimné olympijské hry by sa už nekonali? Ja osobne nie. Ľudia ako keby potrebovali vidieť až extrémy, až potom sú ochotní vnímať správy a počuť vedcov, počúvať vedcov, ktorí už približne 40 rokov upozorňujú na blížiacu sa klimatickú katastrofu. Žiaľ, táto sa nevyhne ani Slovensku. Odborníci predpokladajú, že neustále prehlbovanie klimatickej krízy vyústi do vážnych zdravotných problémov ľudstva. Podľa Svetovej zdravotníckej organizácie znečistenie ovzdušia každoročne zabije na celom svete približne 7 mil. ľudí. Alergie, astma, rakovina kože – aj takéto sú dopady klimatických zmien. Ľudia hovoria, že neriešime ich problémy. Tak poďme spoločne ľuďom dokázať opak a podporme petíciu, pod ktorú sa podpísalo cez 120-tisíc ľudí. Ich hlas je mohutný a nesmieme ho ignorovať. Touto cestou im chcem veľmi pekne poďakovať za ich iniciatívu. Navrhujem a zároveň prosím, opravme iba to, čo sme my ľudia pokazili. Ostatné nechajme na prírodu, ona má ešte stále viac rozumu a sily ako my. Budem rada za každý, aj jeden hlas na podporu tohto uznesenia aj z radov opozície. A na záver chcem taktiež poďakovať pánovi ministrovi Budajovi za jeho prácu v tejto oblasti a vám ostatným vám ďakujem za vašu pozornosť.
R. Raši, minister zdravotníctva SR: (2008-07-02):
Zároveň chcem poďakovať Vilovi za verejnú podporu mojej sily. Konečne cítim, že nie som figúrka, som ozaj vážny minister, pretože som odolal všetkým tlakom všetkých lobistických skupín a rozhodol som sa, ako som sa rozhodol. Ďakujem pekne, to som čakal. Viete, že som absolvoval stáže v Amerike, vo Švédsku, vo Francúzsku, v Švajčiarsku, mám svoj vlastný názor, aj som ho od začiatku mal na detské kardiocentrum a záver komisie, ktorý prišiel, bol plne v totožnosti s mojím názorom. Čiže fakt ohľadom detského kardiocentra nemám pocit ani vášho nátlaku, ani pocit nátlaku detí. Bol som v detskom kardiocentre, ale chcem vám povedať len jednu vec. Detské kardiocentrum je vážna inštitúcia a liečia sa tam vážne choré deti. Prešiel som všetky oddelenia. Fakt, keď sa tam človek prechádza, tak musí mať slzy na pokraji, keď vidí otvorené hrudníky s bijúcimi srdiečkami. Na druhej strane máme aj detskú fakultnú nemocnicu, ktorá lieči onkologicky choré deti, ktorá lieči úrazy, ortopedické chyby, a preto považujeme riešenie presun detského kardiocentra do národného ústavu za globálne riešenie, ktoré uvoľní priestory na podporu aj ostatných detských pacientov. Nemáme len deti z kardiocentra, máme všetky deti. A mojou prioritou bude, a v najbližších mesiacoch to uvidíte, riešenie problematiky detí v Košiciach, v Košickom kraji aj v Banskej Bystrici. Myslím, že uvidíte konkrétne kroky. Ďakujem pekne.
P. Hrušovský, predseda NR SR: (2005-02-08):
(Hlasovanie.) 138 prítomných, 78 za návrh, 6 proti, 54 sa zdržalo. Návrh sme schválili. Tým sme odhlasovali... M. Abelovský, poslanec: Teraz by sme mali hlasovať o pozmeňujúcich návrhoch pána poslanca Drgonca, ale keďže sme schválili bod 48 spoločnej správy, tak nemôžeme o tomto hlasovať. Ďalší v poradí bol pán poslanec Vavrík, ktorý predniesol dva pozmeňujúce a doplňujúce návrhy. (Reakcia z pléna.) Jeden? Vlastne, áno, jeden. Čiže dajte hlasovať o pozmeňujúcom návrhu pána poslanca Vavríka.
Čepček, Martin, poslanec NR SR (2022-05-19):
Tak v prvom rade, pán premiér, OĽANO nominovalo pána predsedu výboru do funkcie. To znamená, to je odpoveď na to, že či má alebo nemá kompetencie ho stiahnuť alebo nestiahnuť, alebo upozorniť, alebo niečo podobné. No ony sa objavili, tieto dehonestujúce výroky, buď v televízii, ale aj na facebookovom statuse pána poslanca, kde niektorým poslancom nadával, matkám, niektorým poslancom nadával osobne kadejaké invektívy. Ide o to, my sme kandidovali do volieb, ale nie s tým, aby sme tu urážali, ale aby sme doniesli nejakú slušnosť do politiky a práve preto bola tá otázka smerovaná na vás, pán premiér, lebo hnutie OĽANO nominovalo pána poslanca do tejto funkcie. Ďakujem.
Tomanová, Viera, poslankyňa NR SR (2013-04-16):
Ďakujem pekne. Pani podpredsedníčka, trápne, farizejské a úbohé. Na jednej strane hovoríte o tom, akí sú úbohí ľudia, psychicky zničení, aké škody pácha nezamestnanosť. Súhlasím s vami, narastá počet samovrážd, ľudia skutočne strácajú zmysel života a majú pocit totálnej nedôstojnosti. Na druhej strane ale spokojne napádate Zákonník práce, ktorý stavia štandardy ochrany zamestnanca, a to v zmysle len, len nami ratifikovaných medzinárodných dohovorov. Hovoríte tu o Rómoch a hovoríte, že v tejto správe ste čakali, čo sa bude diať. Pani podpredsedníčka, Rómovia nie sú súčasťou obyvateľstva tejto krajiny? A správa hovorí o občanoch Slovenskej republiky! Takže, prosím, o čom to tu rozprávate?! A pripomeniem, za dva roky ste z mesiaca na mesiac, kým my sme vám, vo februári, odovzdávali vládu v júli, ale od februára klesala miera nezamestnanosti, okamžite zastavením čerpania fondov vám v júli a v ďalších mesiacoch narastala miera nezamestnanosti, a to aj v letných mesiacoch, v čase sezónnych prác. Zastavili ste čerpanie eurofondov, zastavili ste rekvalifikácie. Musím povedať, že na aktívnu politiku práce o opatreniach, po ktorých tu vy voláte, ste neplánovali ani korunu! O čom to tu, preboha, rozprávate?! (Potlesk.)
V. Veteška, podpredseda NR SR: (2003-04-09):
S. Zubo, poslanec: Vážený pán predsedajúci, vážený pán minister, vážené kolegyne, vážení kolegovia. Neostáva mi iné, ako poďakovať pánovi Bérešovi za úprimné slová, ktoré vyjadril z pohľadu a z pozícií politickej strany ANO. Skutočne som vám povďačný, pretože je to tak, skutočne z vášho pohľadu sme pochopili  a som presvedčený, že na základe vášho vystúpenia pochopila aj drvivá väčšina občanov Slovenska, prečo v Iraku musia umierať nevinné deti a ľudia. Preto, aby zisky z ropy a zo zdrojov predaja ropy išli tam, kde majú ísť. Kde asi? Do Spojených štátov amerických, že? Pre tých, čo tomu ešte nerozumejú, by som chcel povedať a obrazne, ak niekde niekedy vznikne konflikt v strednej Európe a niekto napadne Slovensko, pretože bude mať záujem o zdroje pitnej vody, ktoré sa na Slovensku nachádzajú, a budú tu hynúť deti a nevinní civilisti, nech občania tejto republiky pochopia, že to bude v záujme zase niekoho, ale v neprospech týchto občanov. Tak, ako je to v  súčasnosti v neprospech občanov  Iraku. Ďakujem.
Grendel, Gábor, podpredseda NR SR (2021-06-17):
Pán poslanec Štefan Kuffa.
Danko, Andrej, predseda NR SR (2019-04-03):
Pán poslanec Galko.
Taraba, Tomáš, poslanec NR SR (2022-06-24):
Ja teda pri... využijem túto príležitosť, pretože tu bolo spomenutých tých 3-tisíc danielov, že uznávate, že by nemali byť, zožierať úrodu ľuďom a tak ďalej. To sú naozaj neskutočné škody pre tých, pre tých poľnohospodárov. A ak teda verejne môžem takto povedať, vybavme pána ministra, že by napríklad sa mohlo urobiť budúci mesiac alebo do dvoch mesiacov, napríklad stretnutie tuná v Malokarpatskej vínnej oblasti, pretože mal som tú česť byť pozvaný vinármi miestnymi, čo tam sa deje, proste desiatky, desiatky hektárov viníc nechávajú ležať úhorom, pretože zožiera tá zver im kompletne celé vinohrady. Už to ani nie je v rovine, že by, že by jedli úrodu, ale normálne, že likvidujú celú, celé vinice. Obrovské peniaze ich to stojí. Stále oplocovať, ochranu robiť, elektrické ploty a podobne. To sú dodatočné náklady, ktoré jednoducho potom spôsobujú, že oni nedokážu konkurovať s vínami, s producentami, ktorí to tieto problémy nemajú v iných štátoch. Takže ak sa dá, ja si myslím, že toto by bolo niečo, to je úplne nad... mimo politiky, je to nadstranícke, je to naozaj, že riešenie veci, ktoré tu sú. Nikto tu nechce plošne likvidovať zver, ale myslím si, že takto by neprežilo ani Burgundsko, ani žiadna tá lokalita, keby museli tí vinári miestni, a to nielen vinári, to sú všetky druhy poľnohospodárov. Viete o tom, tie, tie, tie nájazdy na tie polia, čo sa tu dejú. Odhady sú 120 mil. euro ročná, ročná strata. To znamená, toto je niečo, že treba nájsť či už pozmeňujúcim návrhom k poľovníckemu zákonu alebo pri príprave toho, toho nového zákona. Treba v tomto naozaj nájsť modus vivendi medzi produkciou, medzi poľnohospodármi, medzi poľovníkmi, medzi tou zverou ako takou, aby proste každá z tých strán sa necítila ukrivdená.
Hrušovský, Pavol, podpredseda NR SR (2011-02-01):
Panie poslankyne, páni poslanci, prerušujem... Pán poslanec Rafaj chce reagovať na vystúpenie pána poslanca Viskupiča. Nech sa páči, pán poslanec Rafaj.
Jurinová, Erika, podpredsedníčka NR SR (2015-07-02):
Vážené panie poslankyne, vážení páni poslanci, dovoľte teda, aby sme pokračovali v prerušenej rozprave k zákonu č. 25/2006 o verejnom obstarávaní (tlač 1494). Len pripomínam, že o šestnástej hodine budeme pokračovať termínovanými bodmi, ktoré boli ohlásené a schválené pri schvaľovaní programu. Dávam slovo poslednému písomne prihlásenému rečníkovi v rozprave pánovi poslancovi Viliamovi Novotnému. Nech sa páči. (Pokračovanie v rokovaní o vládnom návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1494.)
Štefanec, Ivan, poslanec NR SR (2011-09-14):
Ďakujem pekne, pán predseda. Pán poslanec Raši, najskôr chcem oceniť vašu peknú grafickú prezentáciu pri vašom vystúpení, ale dovoľte mi upozorniť vás, že sídla daňových riaditeľstiev i daňových úradov nie vždy sídlia v centre. Je tomu tak napríklad aj v Bratislave, kde nájdete daňové riaditeľstvo a daňový úrad ďaleko v Petržalke (reakcie z pléna) a nepovažujem to za nič výnimočné. Keď hovoríte o tejto údajnej kauze ako o kauze súčasnej vlády, dovolím si vás upozorniť, že ponuka, ktorá bola vybratá, bola o 3,5 mil. eur nižšia ako tá, ktorú vybrali nominanti vašej vlády. A vybrali ju tým spôsobom, že podpísali zmluvu dva dni pred skončením funkčného obdobia vlády, ktorej ste boli vy súčasťou, a vybrali ju takým spôsobom, že za tento spôsob vzhľadom na viacnásobné podozrenie z porušenia zákona bolo na nich podané trestné oznámenie. Ďakujem.
I. Mikloš, poslanec: (2008-10-21):
Pán poslanec Petrák, áno, je pravda, že niektoré odhady boli iné, ako bola skutočnosť. Vždy sú niektoré odhady iné, len vám chcem pripomenúť, že iný bol aj ekonomický rast. Vy, keď ste, prečítajte si programové vyhlásenie vašej vlády, viete, aký rast ste predpokladali, že udržíte, že budete mať? 5 %. Viete, aký ste mali vlani? 10,4  %. Viete, aký je to rozdiel v príjmoch daňových a iných, ktorými môžete v pohode vykryť tie rozdiely, ktoré vznikli z titulu rozdielov našich odhadov, napríklad z privatizácie sme 350 až 400 miliárd korún použili na zníženie štátneho dlhu. Pri 10-percentnom raste každá zodpovedná vláda hravo by vykryla tento deficit v prvom pilieri. A pani poslankyňa Vaľová, už nestihnem viac, žiaľbohu, ohľadom toho, že vraj klamem. Nie, pani poslankyňa, vy klamete a usvedčuje vás z toho jasne realita. A to, že vás pani poslankyňa Radičová nevládze počúvať, to sa nečudujem. (Potlesk.)
Kresák, Peter, poslanec NR SR (2017-09-06):
Ďakujem pekne. Pán predsedajúci, v takomto prípade dajte, prosím, hlasovať o návrhu ako o celku s odporúčaním gestorského výboru tento návrh schváliť.
Zajac, Pavol, poslanec NR SR (2013-05-31):
Vážená pani podpredsedníčka, pán navrhovateľ, pán spravodajca, dámy a páni, dovoľte mi, aby som sa vyjadril k tomuto návrhu zákona. Hneď na začiatok musím povedať, že zastupiteľská demokracia vznikla tak, že cez demokratické voľby sú poslanci volení občanmi preto, aby občania cez nich mohli vyjadrovať svoje názory a politické názory, názory na to, ako sa má spravovať krajina, a títo ľudia poslanci majú túto vôľu ľudí vykonávať napríklad v Národnej rade Slovenskej republiky alebo pri samospráve v obecných a miestnych zastupiteľstvách. Ja sa nepovažujem za vyvoleného, ja sa považujem za človeka, ktorý tu zastupuje občanov Slovenska, a cezo mňa môžu občania Slovenska sa na mňa obracať a cezo mňa môžu napríklad prekladať návrhy zákonov. Dobré myšlienky, dobré návrhy aj od jedného občana som ochotný si osvojiť a spracovať do návrhu zákona. Nerozumiem, prečo by to muselo byť 15-tisíc ľudí, keď stačí jeden človek, ktorý sa na mňa obráti s dobrým názorom, alebo skupina občanov, a ja ten návrh zákona predložím. Predpokladám, že takto pracuje každý poslanec Národnej rady. Predpokladám, že aj navrhovatelia takto pracujú, ak sa na nich obrátia ľudia, skupina ľudí, občania, ak sa stotožnia s tým návrhom, tak ho prednesú. Som presvedčený o tom, že keby tento návrh zákona prešiel, tak by to bol nástroj pre extrémistické skupiny obyvateľov, ktorí by svoje extrémistické názory prenášali do Národnej rady Slovenskej republiky. Poslanci, ktorí sedia v Národnej rade Slovenskej republiky, majú totiž aj politickú, nielen osobnú, ale aj politickú zodpovednosť. To znamená, ten, kto tu predstupuje do Národnej rady s návrhmi zákonov, ktoré sú hlúposti, tak ako pán navrhovateľ spomenul, ten, keď tu bude viackrát predstupovať s hlúposťami, tak v ďalších demokratických voľbách by ho občania mali odmietnuť. Ale 15-tisíc podpisov na to, aby sa predniesol návrh zákona v Národnej rade Slovenskej republiky, by to bolo sto percent pôda pre extrémistov. Pretože normálni ľudia vedia, že cez demokratické voľby vyjadria svoj politický názor, zvolia si svojich zástupcov a tí budú zodpovedne pracovať v Národnej rade Slovenskej republiky. Tak sa snažím pracovať ja. Pevne verím, že aj ostatní kolegovia poslanci. Preto tento návrh zákona nemôžem podporiť. Ďakujem. (Potlesk.)
V. Veteška, podpredseda NR SR: (2004-05-21):
Prerušujem rokovanie o tomto bode programu. V rokovaní pokračujeme prvým čítaním o vládnom návrhu zákona o záchrannej zdravotnej službe a o zmene a doplnení niektorých zákonov . Vládny návrh ste dostali ako tlač 637. Návrh na jeho pridelenie na prerokovanie výborom máte v rozhodnutí č.664. Prosím pána ministra zdravotníctva, aby návrh zákona uviedol. Nech sa páči.
Hrušovský, Pavol, predseda NR SR (2011-10-19):
Panie poslankyne, páni poslanci, prerušujem rokovanie, budeme pokračovať o 14.00 hodine. (Prerušenie rokovania o 11.52 hodine.) (Pokračovanie rokovania o 14.00 hodine.)
Vašečka, Richard, poslanec NR SR (2023-05-09):
Ďalším vystupujúcim v rozprave bola pani poslankyňa Žitňanská, ktorá podala doplňujúce návrhy, ktoré sú obsiahnuté v siedmich bodoch. Pán predsedajúci, prosím, dajte o týchto návrhoch hlasovať spoločne.
P. Pelegrini, poslanec: (2008-12-05):
Takže chcem teda požiadať predkladateľov, aby počas toho legislatívneho procesu hľadali riešenie, ak je možné, aj keď neviem, či je to možné iba v tomto zákone, aby sa táto priestupková imunita znížila aj u sudcov a u prokurátorov, pretože pri alkohole nemôžeme rozlišovať medzi poslancom alebo iným ústavným činiteľom. Ďakujem.
Dostál, Ondrej, poslanec NR SR (2021-12-14):
Ďakujem, pán predseda. Vo všeobecnej rozprave vystúpili štyria poslanci. Pán poslanec Susko podal návrh nepokračovať v rokovaní o návrhu zákona. Dajte, prosím, najprv hlasovať o tomto návrhu.
Danko, Andrej, predseda NR SR (2018-05-28):
Zmĺkli kolegovia, nemusíte vy robiť procesný poriadok v sále! Nech sa páči, pán poslanec.
Blanár, Juraj, poslanec NR SR (2019-11-26):
Ospravedlňujem sa, ale využijem to zvykové právo predsedov výboru.
Muňko, Dušan, poslanec NR SR (2011-05-26):
Pani poslankyňa Blahová, nechcem polemizovať s vami. Máte pravdu. Každá zmena tohto zákona, aj táto, je vylepšenie pre postihnutých. Všetky moje vystúpenia sú na podporu zákona, pretože viem, kde sú rezervy. Chyba aj našej vlády bola, že sme nepristúpili k riešeniu druhého piliera. Situácia, ktorá je dneska v Sociálnej poisťovni, a ktorá je vo verejných financiách, bude zatiaľ napätá, pokiaľ sa nepristúpi k serióznemu riešeniu druhého piliera. A žiadne nie je, či tam vstúpi mladý človek, alebo či sa predĺži vek dôchodku, proste veci, ktoré sú kozmetické a ktoré nič neriešia. Ale môžeme si k tomu sadnúť, máme spravené prepočty, ako sa táto celá situácia bude vyvíjať ďalej.
Kéry, Marián, poslanec NR SR (2021-05-06):
Ďakujem za slovo. Chcel by som upozorniť kolegov zo zahraničného výboru, že rokovanie výboru je dnes 12.05 hod. Ďakujem.
Glváč, Martin, podpredseda NR SR (2018-02-01):
Ďakujem. Šiesta otázka je adresovaná podpredsedovi vlády a ministrovi vnútra od pani poslankyne Verešovej. Znie: „V dôsledku prostitúcie (aj maloletých) dievčat sa stalo mesto Trebišov mestom syfilisu. Chorobnosť naň v prepočte na 100-tisíc obyvateľov je šesťkrát vyššia ako celoslovenský priemer. Prostituujú aj maloleté (10- – 14-ročné) dievčatá. Pán minister, aké máte riešenia? Čo s týmto problémom chcete robiť?“ Nech sa páči.
P. Hrušovský, podpredseda NR SR: (2002-04-04):
Prosím pána poslanca Kresáka ako povereného výborom, ktorému bol zverený tento návrh zákona v prvom čítaní na prerokovanie, aby informoval Národnú radu o odporúčaní gestorského výboru, ako ďalej prerokúvať tento návrh zákona. Pán poslanec Kresák, nech sa páči.
K. Tóthová, poslankyňa: (2008-10-28):
Taktiež súhlasím s tým, že moc nemožno zneužívať, že moc nemožno, bolo to tu pred chvíľou aj spomínané, využívať na činnosť, ktorá je nemorálna ap., neprijateľná v právnom štáte. Ale potom sa pýtam, kde sú žaloby na vraždu Duckého, keď máme také veľké svedomie, kedy bude vyriešený problém vraždy Duckého, prečo sa táto... (Prerušenie vystúpenia časomierou.)
Fecko, Martin, poslanec NR SR (2014-04-01):
Ďakujem pekne. Pán kolega, tiež ma na tvojom vystúpení zaujala tá zelená správa. Myslím si, že tak ako minister pôdohospodárstva povedal, že sme na kolenách, o to viacej by ľudia mali vidieť, ako z tých kolien ideme hore. A preto si myslím, že malo by to byť v Národnej rade prerokované. A myslím si, že aj to zdôvodnenie, že nie je o to záujem, tak potom už ani žiadny zákon, o ktorý nie je záujem v Národnej rade, nemusíme, stačí vo výboroch. Takže zdôvodnenie mi vôbec nesedí. A ja nechcem sa hanbiť za náš rezort, že sme, poľnohospodársky a pre životné prostredie, a preto apelujem znovu, aby sme tú zelenú správu nie vo výboroch, aj v Národnej rade stále prejednávali. Občania majú na to právo, aby sme im rozmenili na drobné, aby videli, ako sa gazduje na poľnohospodárskej pôde a v rezorte pôdohospodárstva a rozvoja vidieka. Ďakujem pekne.
Grendel, Gábor, podpredseda NR SR (2020-07-23):
S poslednou faktickou poznámkou pán poslanec Krajčír.
Jurinová, Erika, poslankyňa NR SR (2016-05-24):
Chcela by som pripomenúť členom výboru pre ľudské práva a národnostné menšiny, zasadanie mimoriadneho výboru bude o 12.00 hod. v miestnosti č. 30. Ďakujem pekne.
Glváč, Martin, podpredseda NR SR (2017-04-05):
Pán poslanec Jahnátek.
Vaľová, Jana, poslankyňa NR SR (2021-06-16):
Ďakujem veľmi pekne. Ja si myslím, že spravodlivosť by mala zvíťaziť, ale mali by o nej rozhodovať ľudia, ktorí niečo prežili, majú nejakú skúsenosť. Vážená pani kolegyňa, ja som vám už minule povedala, vy tu predkladáte zákony, kedy ste ešte ani vôbec nežili. Kedy nemáte žiadne skúsenosti o tom, čo bolo. Viete, mnohí ľudia nám rozprávajú, že toto sú 50. roky. A viete, čo bolo príznačné pre 50. roky? Ja som to už minule povedala, že zneužívali mladých ľudí, presne ako ste vy, na predkladanie rôznych vecí na rôznu šírenú demagógiu a presne používali ešte aj umelcov. História sa zopakovala. Ja chcem povedať jedno, keď hovoríte o spravedlnosti, sedí tu pán Mikulec, tak sa porozprávajme o spravedlnosti. Pán Mikulec, vy ste rok a pol neodpovedali, v Humennom vaši kolegovia, pán Mičovský, mali plagáty, megaplagáty, ktoré neboli napísané v transparentných účtoch, neboli nikde zapísané, s pánom Šudíkom mali ich po všetkých plotoch. Šlo podanie k vám na ministerstvo vnútra. Možno sa čakalo mesiac, dva, tri, dodnes neprišla odpoveď. Takisto máte prednostov pod svojím palcom, tomu ľudia rozumejú. Viete, že pán Šudík a pán Pročko boli v deviatich výberových konaniach, to je nonsens. V Humennom, v Medzilaborciach pána Šudíka asistenta švagor je prednosta a v Humennom je prednostka pani, ktorá musela vstúpiť do klubu poslanca Šudíka, lebo ináč by sa nestala prednostkou. A keď polícia dala priestupok, kedy ja som napísala, že Šudík klame, tak viete, čo robila vaša prednostka? Ešte ma ani nezavolali, ani nič neurobili, okamžite to zamietli. To o akej chobotnici vy tu rozprávate? Veď vy priamo v regiónoch robíte taký čurbes, že sa pozrite, čo robíte, a chcete, aby sme vám dôverovali? No, nemyslíte to snáď vážne. Alebo aby vám dôverovali ľudia? A preto aj tie percentá to ukazujú. Však tí ľudia v tých regiónoch nie sú slepí, čo sa deje. To, to oni vidia, čo robíte, že si tam robíte rodinkárstvo, svojich švagrov, kmotrov a frajerky dávate do úradov. A takáto je skutočnosť.
P. Hrušovský, predseda NR SR: (2004-06-30):
Poprosím teraz pána ministra pôdohospodárstva Zsolta Simona, aby z poverenia vlády Slovenskej republiky uviedol a odôvodnil vládny návrh zákona o súkromných veterinárnych lekároch, o Komore veterinárnych lekárov Slovenskej republiky a o zmene a doplnení zákona č. 488/2002 Z. z. o veterinárnej starostlivosti a o zmene niektorých zákonov v znení neskorších predpisov (tlač605), ktorý prerokúvame ako tlač 605. Spoločnú správu výborov máte ako tlač 605a. Nech sa páči, pán minister, máte slovo.
Kremský, Peter, poslanec NR SR (2021-10-21):
Ďakujem, pán predsedajúci. Pán kolega Blaha, výnimočne s vami súhlasím v tom, že Mníchovská dohoda bola naozaj veľmi-veľmi nespravodlivá pre vtedajšie Československo a takisto Viedenská arbitráž, ktorá po nej nasledovala. Ale už keď sme pri tom, tak hovorme potom aj o ďalších dohodách, ktoré prebiehali, napríklad Postupimská dohoda v roku 1945, ktorou vtedajšie Československo stratilo Podkarpatskú Rus, značnú časť svojho územia, ktorú už potom nikdy nedostalo, ktorú jednoducho jej zobral Sovietsky zväz. Hovorme o Jaltskej konferencii, kde vlastne začala studená vojna, alebo bol tam jej pôvod. Čiže myslím si, že ak máme takéto niečo podporiť, potom buďme, buďme dôslední a pozrime sa na všetky takéto medzinárodné dohody, ktorými vtedajšie Československo alebo neskôr Slovensko utrpelo nejakú škodu. A myslím si, že je dôležité si to pripomínať, či to má byť naozaj pamätný deň oficiálny, to je druhá vec, o tom môžme diskutovať, ale buďme naozaj dôslední a spomínajme všetko, aj tam, kde Československo zradil Sovietsky zväz. A nebolo to raz.
Blahová, Natália, poslankyňa NR SR (2011-05-18):
Vážená pani poslankyňa, aj ja vám veľmi pekne ďakujem za prednášku, ktorej gro otvoril historický exkurz a dohady bez relevantných argumentov. Minister práce Jozef Mihál rokoval o novele Zákonníka práce s generálnym riaditeľom Medzinárodnej organizácie práce. Stretnutie inicioval pán minister, pretože – ako sme sa mohli všetci presvedčiť – má veľký záujem na tom, aby boli pripravované zmeny v Zákonníku práce plne v súlade s medzinárodnými dohovormi. Z tohto dôvodu sa snaží o úzku spoluprácu s Medzinárodnou organizáciou práce. Predstavitelia Medzinárodnej organizácie práce tento fakt vnímajú veľmi pozitívne a priamo na stretnutí s ministrom dohodli mnohé podrobnosti. Nový Zákonník práce je teda plne v súlade s legislatívou EÚ a medzinárodnými zmluvami. Zasa sme teda kontaktovaní s manipuláciou a so zavádzaním. Nič iné sme nečakali. Ďakujem. (Potlesk.)
Kuffa, Štefan, poslanec NR SR (2020-09-22):
Ďakujem za slovo. Aj keby sme radi možno minulosť veľakrát, možno aj našu osobnú, alebo štátnosti, vymazali, alebo ju zmenili, a častokrát sa to deje, lebo rôzne propagandy to robia, a mám taký pocit, že je to aj v súčasnej dobe, že je taká silná propaganda, ale jednoducho udalosti sú tie, ktoré v skutočnosti sa odohralo, a kolegu ešte takto si dovolím doplniť, že ku čomu všetkému sa treba hlásiť. Tak treba sa hlásiť aj predovšetkým aj k odkazu svätých Cyrila a Metoda a aj pripomínať si aj Veľkomoravskú ríšu, lebo aj to patrí k našej minulosti a k našej štátnosti. Nemyslím si, že zrovna tento sviatok, 28. október je, je podľa mňa čosi, čo by sme nemali schváliť ako štátnym sviatkom. Nie náhodou doposiaľ to tuná nebolo. Tak ako tu bolo spomenuté, tých štátnych sviatkov máme dosť veľa a neviem si dostatočne predstaviť, že by štátny sviatok sme nejako oslavovali bez toho, že by ten voľný deň. To je, to je tá práve taká tá záplata na nejakom tom vreci. Pán kolega, ale chcem vám naozaj povedať to, že nie je vhodné, aby ste kohokoľvek za hlupáka tuná osobne označovali, a už vôbec nie kolegyňu a dávali jej nejaké prívlastky. Nechám už na vaše zváženie, ak ste chlapom, tak urobte a ospravedlňte sa jej, to ja vás k tomu vyzývam a vás na to upozorňujem, že nie je to vhodné. Však nie je to prvýkrát, človek to tak berie, že niekedy tie emócie môžu zohrať svoju rolu a vyletí nám nejaké slovo, ale ak je to cielené, myslím si, že nie je to vhodné. Na záver spomeniem monsieura Trstenského, ktorý hovoril, že žiaden národ nebol chválený za to, že špiní do vlastného hniezda. Aj tie bolestivé stránky v našom národe a v histórii, tak treba ich prijímať ako faktom. Je zázrakom to, že slovenský národ ako taký doposiaľ prežil.
P. Hrušovský, podpredseda NR SR: (2001-09-17):
Nech sa páči, pán poslanec Galbavý.
Bugár, Béla, podpredseda NR SR (2017-06-20):
Nech sa páči, otváram rozpravu v rámci tretieho čítania a pýtam sa, či sa hlási niekto do rozpravy. Predpokladám, že títo 9 poslanci a poslankyne nie. (Povedané so smiechom.) Končím možnosť sa prihlásiť do rozpravy. Nech sa páči, záverečné hlasovanie.
Ľ. Vážny, minister dopravy, pôšt a telekomunikácií SR: (2008-09-18):
Ako správne uvádzate, pán poslanec, krížové dotácie sú v zmysle európskej legislatívy zakázané. Avizované zvýšenie cien pre obyvateľstvo v Rusku však nie je možné priamo spájať s vývojom na Slovensku aj z dôvodu výrazných odlišností oboch trhov. Vláda Slovenskej republiky uznáva, že pohyby cien plynu na Slovensku sú závislé od svetových cien energií. Vzhľadom na to, že ceny plynu na Slovensku sú vo vzťahu k mnohým krajinám vyššie, je potrebné lepšie monitorovať ich vývoj a predovšetkým zlepšiť kontrolu nákladov. Úrad pre reguláciu sieťových odvetví by mal dôsledne vylúčiť všetky náklady, ktoré nespadajú pod oprávnené. Predbežné výsledky však ukazujú, že monopolní dodávatelia si bežne zaratávali do nákladových položiek také aktivity, ktoré jednoducho nesúvisia s dodávkou, resp. boli nadhodnotené oproti skutočnému stavu. Tomuto by sme chceli zabrániť. Pozorne vnímame proces nárastu cien plynu v okolitých krajinách, ale vzhľadom na výšku cien na Slovensku predpokladáme, že existuje priestor na zníženie niektorých nákladových položiek, ktoré vstupujú do výpočtu cien plynu. Je potrebné aj rozvážne zhodnotiť rast nákladovej položky, ktorá sa odvíja od nákupnej ceny plynu. Iste je vám známe, že ceny zemného plynu súvisia s cenami ropy jednak cez existenciu dlhodobých kontraktov naviazaných na cenu ropných produktov, ale tiež ako určité priemerné ceny na komoditných burzách založených na báze vážených priemerov viacerých komponentov. Ak však niekto v snahe štatisticky upraviť podklady pre tvorbu cien zámerne zmení štruktúru váh jednotlivých komponentov, tak zmení aj výslednú kalkuláciu regulovaných cien a dožaduje sa ich rastu. V poslednom čase sa cena ropy a teda aj produktov znížila a je predpoklad, že pod vplyvom finančnej krízy nebude priestor na komoditné špekulácie, ktoré by výrazne zvýšili jej cenu. Riešením je jednoznačné a nespochybniteľné špecifikovanie oprávnených nákladových položiek, ktoré vstupujú do vzorcov určených úradom pre reguláciu sieťových odvetví, ktoré sa používajú pri návrhu ceny. Ministerstvo hospodárstva Slovenskej republiky je zo zákona účastníkom cenového konania a vyjadruje sa k predloženým návrhom cien a dáva k nim stanovisko. Konečné rozhodnutie o cenách vydáva Úrad pre reguláciu sieťových odvetví, ktorého nezávislé postavenie plne rešpektujeme. Vážený pán poslanec, v mene ministra hospodárstva vás ubezpečujem, že ministerstvo hospodárstva je pripravené uplatniť všetky zákonné prostriedky, aby zabezpečilo splnenie vládou uložených úloh. So spoločnosťou SPP sa však predovšetkým pokúsime nájsť zhodu na základe ďalších rokovaní, pričom predpokladáme, že nebude potrebné pristúpiť k ráznejším opatreniam. Skončil som. Ďakujem za pozornosť.
Laurenčík, Milan, podpredseda NR SR (2022-06-23):
Takže na najbližšej riadnej schôdzi, ktorá bude v septembri. (Reakcia z pléna: „Prirýchlo ste skončili.“)
Hort, Milan, podpredseda NR SR (2011-05-19):
Ďakujem pekne, pán predseda výboru. Otváram všeobecnú rozpravu. Konštatujem, že som dostal jednu písomnú prihlášku, a to prihlášku pána poslanca Miroslava Beblavého. Po jeho vystúpení bude možné prihlásiť sa do rozpravy ústnou formou. Slovo má pán poslanec Beblavý.
Kalmárová, Viera, poslankyňa NR SR (2024-02-07):
Ďakujem pekne za slovo, pán predsedajúci. Pán poslanec Štefunko sa rozhodol vystupovať ako neprávnik, teda tak, ako to cíti, a svoj príspevok rozdelil na sedem dôvodov, ktoré ilustrujú, v čom vidí problém. A ja teda k tým siedmim ešte pridám ôsmy, a tiež je neprávnický, a tým bodom je pomsta ako katalyzátor zmien. Desať percent energie, ktoré si Robert Fico vyhradil pre pomstu špeciálnej prokuratúre a vyšetrovateľom NAKA, sa stalo základnou prioritou tejto koalície. Nesvedčí o tom iba séria návrhov noviel zákonov, ktoré s týmto cieľom súvisia, ale aj mnohé z personálnych nominácií. Gašpar junior ako štátny tajomník, pani Rošková ani ako štátna tajomníčka, advokát Para ako poradca premiéra, tak by sme mohli pokračovať. A títo ľudia sú vykonávateľmi, nástrojmi pomsty. Tých 10 % energie určených na pomstu neskutočne narástlo a zdá sa, že si to nositelia pomsty užívajú. Ale s takouto motiváciou sa naozaj nemá riadiť krajina. A včera sme s pánom podpredsedom Žigom našli spoločného koníčka, a to sú trefné a správne uvádzané zdroje citátov, teda bez komentára pripájam: „Pomsta je rozkošou len pre malicherný a slabý charakter," Decimus Iunius Juvenalis. (Potlesk.)
Hrnčiar, Andrej, podpredseda NR SR (2017-03-30):
Pán poslanec Lukáč.
B. Bugár, podpredseda NR SR: (2002-03-14):
B. Ferkó, poslanec: Áno. Teraz ešte ideme hlasovať o bode 101. Vzhľadom na to, že bol daný pozmeňujúci návrh, takže...